b'\n_START_ARTICLE_\nRobert Fludd\n_START_SECTION_\nZgodnje \xc5\xbeivljenje in \xc5\xa1tudij\n_START_PARAGRAPH_\nRodil se je, 17. januarja 1574, v grofiji Kent, jugovzhodno od Londona, v Bearstedu. Njegov o\xc4\x8de, Thomas Fludd, je bil znan vladni uradnik (tudi blagajnik kraljice Elizabete) in \xc4\x8dlan parlamenta. Njegovi mami je bilo ime Elizabeth Andrews Fludd. Njegova dru\xc5\xbeina je bila mo\xc4\x8dno povezana s sodi\xc5\xa1\xc4\x8dem. Kasneje je svojega o\xc4\x8deta poimenoval tudi za lastnega pokrovitelja._NEWLINE_Leta 1591 se je vpisal na univerzo St John in leta 1597 diplomiral z univerzitetno diplomo, leto kasneje pa \xc5\xa1e magistriral. Univerza St John je bila ena redkih v Angliji, ki je \xc5\xa1tudentom nudila \xc5\xa1tipendijo (medicina). William Huffman namiguje, da je \xc5\xa1tipendija za \xc5\xa1tudente medicine vplivala na zanimanje Fludda za \xc5\xa1tudij medicine. Med Fluddovim \xc5\xa1tudijem na univerzi je bil zdravnik v domu Matthew Gwinne. Ta je \xc5\xbee predhodno pisal razprave o tem, da je kljub uporabi humoralne medicine seznanjen z glavnimi metodami medicine po Paracelzusu. Fludd se je najverjetneje ve\xc4\x8dkrat sre\xc4\x8dal z Gwinnom in njegovimi deli, kar je dodatno vplivalo na kasnej\xc5\xa1o medicinsko filozofijo in prakso.\n_START_SECTION_\nKariera\n_START_PARAGRAPH_\nPo diplomi je med leti 1598 in 1604 \xc5\xa1tudiral medicino, kemijo in hermeticizem na ozemlju Evrope. Njegova pot ni podrobno znana. Pre\xc5\xbeivel je tudi zimo v Pirenejih z jezuiti in \xc5\xa1tudiral teurologijo - prakso ritualov. Potoval pa je po vsej \xc5\xa0paniji, Nem\xc4\x8diji in Italiji._NEWLINE_Ko se je leta 1604 vrnil v Anglijo, se je vpisal na Christ Church v Oxfordu. Na tej univerzi je hotel diplomirati iz medicine. Da bi mu to uspelo, je bil edini pogoj dokazati, da je prebral in razumel medicinska besedila (predvsem tista po Galenu in Hipokratu). 14. maja 1605 je oddal svojo pro\xc5\xa1njo z zagovorom za 3 teze, predstavljene v medicinskih besedilih in \xc5\xbee 2 dni kasneje postal doktor medicine in diplomirani kirurg._NEWLINE_Ko je diplomiral na Christ Churchu, se je Fludd preselil v London, kjer se je naselil na Fenchurch Street in se ve\xc4\x8dkrat trudil vstopiti na Visoko \xc5\xa1olo zdravnikov. Fludd je naletel na \xc5\xa1tevilne te\xc5\xbeave s svojimi kolegi zaradi \xc5\xa1tevilnih nasprotij. Fludd je preziral tradicionalne zdravni\xc5\xa1ke organe. Tradicionalni zdravni\xc5\xa1ki organi so bili vse zbrano znanje, spretnosti, praksa in medicinski vidiki, ki so temeljili na teorijah, prepri\xc4\x8danjih in izku\xc5\xa1njah. Te teorije, izku\xc5\xa1nje in prepri\xc4\x8danja so se razli\xc4\x8dno razvile za vsako kulturo in generacijo. Ti organi naj bi obstajali pred razvojem moderne medicine. Med drugim je sprejel stali\xc5\xa1\xc4\x8da Paracelsusa. Na te\xc5\xbeave je naletel tudi zaradi svojega odnosa do oblasti, \xc5\xa1e posebej do stare\xc5\xa1in, kot je bil npr. Galen. Po najmanj \xc5\xa1estih neuspelih poskusih je bil priznan septembra 1609. Postal je uspe\xc5\xa1en londonski zdravnik, ki je \xc5\xa1tirikrat (v letih 1618, 1627, 1633 in 1634) slu\xc5\xbeil kot cenzor kolegija. Sodeloval je tudi pri in\xc5\xa1pekciji londonskih apotekarjev in leta 1618 pomagal izdati farmakopejo Londinensis v katalogu standardiziranih farmacevtskih pripravkov, ki ga je predlo\xc5\xbeila Londonska zdravni\xc5\xa1ka \xc5\xa1ola. V kolegiju je postal tako uveljavljena oseba, da je bil v sedemnajstem stoletju vklju\xc4\x8den med kritike kolegija, kjer sta imela mesto tudi Nicholas Culpepper in Peter Coles._NEWLINE_Posledi\xc4\x8dno sta se njegova kariera in njegov polo\xc5\xbeaj na univerzi popolnoma spremenila. Bil je tudi v dobri zvezi z Williamom Harveyem in je bil tudi eden prvih, ki je podrl tiskanje Harveyeve teorije krvnega obtoka. V kolik\xc5\xa1ni meri je v resnici Fludd vplival na svojega kolega, se \xc5\xa1e vedno razpravlja, saj je odkritje Harveya te\xc5\xbeko razumljeno dosledno. Izraz "obtok" je bil takrat namre\xc4\x8d zagotovo dvoumen.\n_START_SECTION_\nTristransko deljenje snovi\n_START_PARAGRAPH_\nVeliko Fluddovega pisanja in njegova patologija bolezni se osredoto\xc4\x8di na so\xc4\x8dutje, ki se v naravi nahaja med \xc4\x8dlovekom, zemljo in bo\xc5\xbeanstvom. Napram izvoru vsega v naravi (Paracelsius) je Fluddova teorija o izvoru vseh stvari postavila, da so namesto na\xc4\x8dela Tria Prima vse vrste in stvari izhajale iz prvo temnega kaosa, nato iz tanke bo\xc5\xbeanske svetlobe, ki je delovala na kaosu in kon\xc4\x8dno \xc2\xbbprinesla napram vodo\xc2\xab. Ta zadnji element se imenuje tudi Gospodov Duh. Sestavi pasivno snov vseh drugih snovi, vklju\xc4\x8dno z vsemi sekundarnimi elementi in \xc5\xa1tirimi lastnostmi starih. Poleg tega Fluddova tridimenzijska teorija zaklju\xc4\x8di, da Paracelsusovo lastno pojmovanje o treh primarnih na\xc4\x8delih - \xc5\xbeveplo, sol in \xc5\xbeivo srebro - izhaja iz kaosa in svetlobe. Ti sodelujejo, da bi ustvarili razlike v Duhu._NEWLINE_Trinitarna delitev je pomembna, saj odra\xc5\xbea misti\xc4\x8dni okvir za nadaljnji razvoj biologije. Fludd se je mo\xc4\x8dno zana\xc5\xa1al na Sveto pismo; v Svetem pismu predstavlja namre\xc4\x8d \xc5\xa1tevilka tri principium formarum oz. prvotni obrazec. Poleg tega je tri tudi \xc5\xa1tevilka Svete Trojice. Tako oblikuje popolno telo, ki je vzporedno s Sveto trojico. To omogo\xc4\x8di, da sta se \xc4\x8dlovek in zemlja pribli\xc5\xbeala neskon\xc4\x8dnosti Boga in ustvarila univerzalnost v so\xc4\x8dutju in sestavi med vsemi stvarmi.\n_START_SECTION_\nRazmerje med makrokozmosom in mikrokozmosom\n_START_PARAGRAPH_\nFluddova uporaba njegovega \xc2\xbbmisti\xc4\x8dnega nagnjenenja\xc2\xab\xc2\xa0tristranske teorije pri njegovi filozofiji, medicini in znanosti, je bila najbolje ponazorjena s pojmovanjem razmerja med makrokozmosom in mikrokozmosom. Po tej teoriji je bila Bo\xc5\xbeanska svetloba "aktivna snov", ki je bila odgovorna za ustvarjanje. To je povzro\xc4\x8dilo razvoj sveta in sonca. Fludd je ob branju iz Psalma \xc5\xa1t. 19 zaklju\xc4\x8dil, da je bil Gospodov Duh dobesedno zaprt v soncu. Tako je bil Gospodov Duh postavljen v sredi\xc5\xa1\xc4\x8de Fluddovega modela makrokozma. Kar je bilo Sonce Zemlji, je bilo tudi srce \xc4\x8dlove\xc5\xa1tvu. Sonce je prineslo Duha na Zemljo skozi svoje \xc5\xbearke. Ti so kro\xc5\xbeili po Zemlji in okoli nje in ji dajali \xc5\xbeivljenje. Podobno je \xc4\x8dlove\xc5\xa1ka kri prena\xc5\xa1ala Gospodovega Duha in kro\xc5\xbeila po \xc4\x8dlove\xc5\xa1kem telesu. Tako je bila uporaba razumevanja in vzporednic zagotovljena vsem bo\xc5\xbejim stvaritvam (po Fluddovi tristranski teoriji snovi)._NEWLINE_Kri je bila klju\xc4\x8dna za Fluddovo zasnovo odnosa med mikrokozmosom in makrokozmosom; kri in \xe2\x80\x8b\xe2\x80\x8bDuh, ki ga je ta prena\xc5\xa1ala, sta se neposredno povezali z Duhom, ki se je prena\xc5\xa1al po makrokozmosu. Na makrokozmo\xc5\xa1ki duh (ki ga nosi Sonce) vplivaljo astralna (nebesna) telesa oz. ozvezdja in planeti. Pod tem vplivom se ta spremeni v kompozicijo, zaradi \xc4\x8desar bi se neki astralni vplivi na makrokozmoski Duh lahko preselili na mikrokozmo\xc5\xa1ki Duh zaradi njune medsebojne povezanosti. Fludd je to interakcijo vklju\xc4\x8dil v svojo zasnovo o razlagi bolezni. Transport med makrokozmosom in mikrokozmosom bi se lahko izneveril. Lahko bi napadel mikrokozmos, kar bi se izrazilo kot bolezen. Tako kot Paracelsus si je tudi Fludd bolezen razlagal kot nekak\xc5\xa1nega zunanjega napadalca in ne kot neko zapleteno neravnote\xc5\xbeje.\n_START_SECTION_\nKontroverzna dela\n_START_PARAGRAPH_\nFluddova dela so na splo\xc5\xa1no dokaj sporna. Zagovarjal je Rosikruciance proti Andreasu Libaviusu. Veliko je razpravljal tudi s Keplerjem. Nasprotoval je francoskim naravnim filozofom, vklju\xc4\x8dno z Gassendijem. Vklju\xc4\x8deval se je tudi v razpravo o oro\xc5\xbeju.\n_START_SECTION_\nZagovor Rosikrucianizma\n_START_PARAGRAPH_\nFludd ni bil \xc4\x8dlan Rosikrucianov, kot so to pogosto trdili. Zagovarjal je svoje misli, izra\xc5\xbeene v \xc5\xa1tevilnih manifestih in bro\xc5\xa1urah. Izdelal je hitro delo: Apologia Compendiaria. V njem je nasprotoval mnenju Libaviusa (Analiza spoznavanja Rosy Crossa, 1615), ki je trdil, da se Rosikrucianci v jezi predajajo diaboli\xc4\x8dni \xc4\x8darovniji ter uni\xc4\x8devanju. Naslednje leto se je Fludd vrnil k obse\xc5\xbenje\xc5\xa1em delu:_NEWLINE_Apologia Compendiaria, Fraternitatem de Rosea Cruce sumicionis ... maculis aspersam, veritatis quasi Fluctibus abluens, & c., Leyden, 1616. proti Libaviusu._NEWLINE_Tractatus Apologeticus integritatem Societatis de Rosea Cruce brani, & c., Leyden, 1617._NEWLINE_Tractatus Theologo-philosophicus, & c., Oppenheim, 1617. Ta datum je podan v kronogramu. Razprava "Rudolfo Otreb Britanno" (kjer je Rudolf Otreb anagram Roberta Fludda) je posve\xc4\x8dena Rosikrucianskemu bratstvu. Sestavljena je iz treh knjig: De Vita, De Morte in De Resurrectione. V tretji knjigi Fludd trdi, da se lahko tisti, ki so napolnjeni s Kristusovim duhom, zveli\xc4\x8dajo pred Njegovim drugim prihodom._NEWLINE_Dvomljivo je bilo, da je katerakoli formalna organizacija, ki je prepoznana kot " Bratje ro\xc5\xbenega kri\xc5\xbea " (Rosikruciani), sploh obstajala v kakr\xc5\xa1nikoli obliki. Teolo\xc5\xa1ke in filozofske trditve, ki kro\xc5\xbeijo pod tem imenom, se ka\xc5\xbeejo na bolj intelektualen na\xc4\x8din, ki je pri\xc5\xa1el v Evropo v \xc4\x8dasu bratov\xc5\xa1\xc4\x8dini nasprotujo\xc4\x8de reformacije. Tedanji misleci so trdili, da so del skrivnega kulta, akademiki alkimije, okultne in hermeti\xc4\x8dne misti\xc4\x8dnosti, ker so s tem le iskali dodatni ugled. Z njim so lahko podprli svoja stali\xc5\xa1\xc4\x8da in zahtevali izklju\xc4\x8dno spo\xc5\xa1tovanje neke revolucionarne vseevropske tajne dru\xc5\xbebe. Zaradi tak\xc5\xa1nega razi\xc5\xa1ljanja nekateri domnevajo, da sama dru\xc5\xbeba nikoli ni obstajala._NEWLINE_Med letoma 1607 in 1616 sta bila objavljena dva anonimna Rosikrucianska manifesta - Fama Fraternitatis in Confessio Fraternitatis. Prvi je bil objavljen v Nem\xc4\x8diji in nastal pod vplivom del filozofa Heinricha Khunratha. Pozitivno se je skliceval na vlogo, ki jo je odigral Illuminati. Manifest je prikazal pretrgano proizvedeno zgodovino iz arhai\xc4\x8dnih skrivnosti Bli\xc5\xbenjega vzhoda, s sklicevanjem na Kabalo (z mistiko pre\xc5\xbeeta ezoteri\xc4\x8dna smer oz. z okultno razlago pre\xc5\xbeet judovski filozofski in verski nauk) in perzijski magi (magi - edino zabele\xc5\xbeeno imenovanje duhovnikov vseh zahodnih Irancev v \xc4\x8dasu medianskih, ahemenidovih, partskih in sasanovskih obdobij)._NEWLINE_Drugi manifest je imel izrazit protikatoli\xc5\xa1ki pogled, ki je bil v \xc4\x8dasu protireformacije zelo popularen. Ta manifesta sta bila velikokrat ponovno izdana. Oba so tudi podpirale \xc5\xa1tevilne bro\xc5\xa1ure anonimnih avtorjev (okoli 400 rokopisov in knjig). Vrh Rosikrucovskega navdu\xc5\xa1enja se odvije leta 1622, in sicer s pojavom skrivnostnih posterjev po Parizu. Poleg tega so na vrh vplivali tudi okultni filozofi, kot so bili Michael Maier, Robert Fludd in Thomas Vaughan. Drugi intelektualci in avtorji so kasneje razkrili, da so se z objavo Rosikrucovih del hoteli le posmehovati pogledu tega gibanja. Navdu\xc5\xa1enje je izginilo in Rosikrucianci so izginili iz javnega \xc5\xbeivljenja vse do leta 1710, ko se je zdelo, da je tajni kult ponovno o\xc5\xbeivel kot formalna organizacija._NEWLINE_Rosikrucijska knji\xc5\xbeevnost je postala \xc2\xbbpeskovnik\xc2\xab\xc2\xa0teozofov in \xc5\xa1arlatanov, ki so trdili, da so povezani s skrivnostnim Bratstvom. Robert Fludd je vodil bitko. Nekateri menijo, da je bil \xc2\xbbveliki angle\xc5\xa1ki misti\xc4\x8dni filozof sedemnajstega stoletja, \xc4\x8dlovek izjemnega spoznavanja, vzvi\xc5\xa1enega duha in, po njegovih besedah, izjemne osebne svetosti\xc2\xab. Prav tako je bilo re\xc4\x8deno, da je Fludd naredil stvari, da bi osvobodil okultizem, tako iz tradicionalne filozofije Aristotla kot tudi iz prihajajo\xc4\x8de (kartezijske) filozofije svojega \xc4\x8dasa.\n_START_SECTION_\nProti Keplerju\n_START_PARAGRAPH_\nLeta 1619 je Kepler objavil svoj magnum opus (lat. veliko delo) Harmonices Mundi (lat. Svet harmonij) in v dodatku napadel Fludda in njegove teorije, ki jih je zavra\xc4\x8dal kot absurd. Keplerjev lasten svetovni sistem, ki ga je v svoji knjigi podrobno predstavil, je bil povsem matemati\xc4\x8den in logi\xc4\x8den, podobno kakor Fluddov svet, katerega red temelji na teoriji pitagorejske harmonije._NEWLINE_Fludd, ki je bil verjetno zadovoljen z dobljeno pozornostjo enega vodilnih matemati\xc4\x8dnih astronomov v Evropi, se je odzval z bro\xc5\xa1uro, ki je odkrito napadala Keplerja. Keplerja je obto\xc5\xbeil skrajne ignorance, oklical ga je namre\xc4\x8d za vulgarnega (primitivnega) matematika. Misli, da se matemati\xc4\x8dni opis narave (ki ga je raz\xc5\xa1iril Kepler) in njegova iluzija dotikajo samo zunanjih pojavov stvari in ne razkrivajo njihovih resni\xc4\x8dnih esenc. Nadalje je trdil, da lahko le kemijska filozofija, katere je seveda on sam praktikant, razkriva resni\xc4\x8dno podobo sveta. Kepler, ki nikoli ni pobegnil od intelektualnega udarca, se odzove s svojo lastno bro\xc5\xa1uro, ki je seveda izzvala \xc5\xa1e eno salvo iz Fludda. Na tej to\xc4\x8dki Kepler razglasi utrujenost celotne zadeve in spor se razblini.\n_START_SECTION_\nProti naravnim filozofom\n_START_PARAGRAPH_\nPo mnenju Francesca Giorgija je bil Fludd dobro seznanjen s tradicijo. Leta 1623 ga v svojem delu Qu\xc3\xa6stiones Celebres in Genesim napade Marin Mersenne. Leta 1629 Fludd odgovori Mersennu v delu Sophi\xc3\xa6 cum Moria Certamen. Nato leta 1629 pod imenom Joachim Frizius nadaljuje odgovor proti obto\xc5\xbebam Mersenna glede uporabe magije._NEWLINE_Nato se konfliktu pridru\xc5\xbei Pierre Gassendi, in sicer po pro\xc5\xa1nji Mersenna. Gassendi napade Fluddov neo-platonski polo\xc5\xbeaj. Zavra\xc4\x8da namre\xc4\x8d sinkreti\xc4\x8dno potezo, ki jo postavlja alkemija, zavra\xc4\x8da pa tudi kr\xc5\xa1\xc4\x8dansko religijo na isti podlagi. Poleg tega pa zavra\xc4\x8da Fluddovo biblijsko eksegezo._NEWLINE_Fludd tudi nasprotuje delu Patricka Scota, ki je kot Mersenne menil, da so trditve hermeti\xc4\x8dne alkimije sporne. Fludd je branil alkimijo proti njegovim kritikam.\n_START_SECTION_\nPolemika o oro\xc5\xbenem balzamu\n_START_PARAGRAPH_\nOro\xc5\xbeni balsam je bilo mazilo, ki naj bi ozdravilo rano. Mazilo se je nana\xc5\xa1alo na oro\xc5\xbeje, ki je rano naredilo. Vsebovalo je pacientovo kri in \xc4\x8dlove\xc5\xa1ko mast, pri \xc4\x8demer je bila rana zavita v mokro gazo. To doktrino so podprli Wilhelm Fabry, Robert Fludd in Jan Baptist va Helmont, ki so pripisovali zdravilo \xc5\xbeivalskemu magnetizmu. Duhovniki so trdili, da je zdravilo produkt magije in hudi\xc4\x8da. Njihov pogled postavi William Foster v Hoplocrisma Spongus ali Goba za izbrisanje oro\xc5\xbenega balzama (1631). Fludd Fosterju leta 1632 odgovori v delu Teh Squeesing of Parson Fosters Sponge.\n_START_SECTION_\nKozmologija\n_START_PARAGRAPH_\nFluddova filozofija je predstavljena v Utriusque Cosmi, Maioris scilicet et Minoris, metaphysica, physica, atque technica Historia (metafizi\xc4\x8dna, fizi\xc4\x8dna in tehni\xc4\x8dna zgodovina obeh svetov, in sicer ve\xc4\x8dja in manj\xc5\xa1a, objavljena v Nem\xc4\x8diji med letoma 1617 in 1621). Po Francesu Yatesu se njegov spominski sistem (ki jo podrobno opisuje v The Art of Memory, str. 321-341) lahko odra\xc5\xbea postavitev Shakespearovega gledali\xc5\xa1\xc4\x8da._NEWLINE_Leta 1618 je Fludd napisal De Musica Mundana (Mundane Music), ki je opisal svoje teorije o glasbi, vklju\xc4\x8dno z njegovim svetovnim (znan tudi kot "bo\xc5\xbeanski" ali "nebesni") monochordom._NEWLINE_Leta 1630 je Fludd predlagal \xc5\xa1tevilne naprave za stalno vo\xc5\xbenjo. Ljudje so posku\xc5\xa1ali patentirati razli\xc4\x8dice Fluddovega stroja v 1870-ih. Fluddov stroj je deloval z recirkulacijo s pomo\xc4\x8djo vodnega kolesa in Archimedovega vijaka. Naprava naj bi vodo pre\xc4\x8drpavala nazaj v svojo posodo.\n_START_SECTION_\nSprejetje\n_START_PARAGRAPH_\nWilliam T. Walker, ki je pregledal dve knjigi o Fluddu v reviji \xc5\xa1estnajstega stoletja (Joscelyn Godwin in William Huffman), pi\xc5\xa1e, da se je Fludd opiral na Biblijo, Cabbalo in tradicije alkemije in astrologije. Veliko njegovih sodobnikov ozna\xc4\x8duje Fludda za \xc4\x8darovnika in ga obsodi zaradi njegovega so\xc4\x8dutja za okultno. Citira Godwinovo knjigo kot trditev, da je Fludd del tradicije kr\xc5\xa1\xc4\x8danske ezoterike, ki vklju\xc4\x8duje Origen in Meister Eckhart. Fluddovo zagovarjanje intelektualne filozofije v upadu je veliko pripomoglo k njegovemu splo\xc5\xa1nemu zanemarjanju.'